বাহুবলী সিনেমা ও নির্যাতিত মঙ্গল শোভাযাত্রা | blog.bdnews24.com - pioneer blog for citizen journalism in bangladesh
অয়ন দাশ
বাহুবলী সিনেমা ও নির্যাতিত মঙ্গল শোভাযাত্রা
শুক্রবার ০৫মে২০১৭, পূর্বাহ্ন ০১:৩২
বাহুবলী সিরিজের মুভির ভারতের পাশাপাশি বাংলাদেশেও তুমুল জনপ্রিয়তা আমরা আঁচ করতে পারছি। যদ্দুর জানা, মিথোলজিক্যাল কনসেপ্টের উপর ভিত্তি করে তৈরি এই মুভির অনেক উপাদান হিন্দুশাস্ত্রীয় পূরাণ থেকে তুলে আনা হয়েছে।স্বাভাবিক বিষয়, তবু ফ্যাক্টটা এখানেই! মঙ্গল শোভাযাত্রাকে এদেশের এক বিরাট অংশ অবৈজ্ঞানিক, কুসংস্কারাচ্ছন্ন, শিরক বলে নিষিদ্ধের ঘোষণা জানালেও বাহুবলীতে টুঁ শব্দটিও তারা করে না। বরং ৪০ জন ঢাকঢোল পিটিয়ে মুভি দেখার উদ্দেশ্য ভারতে যায়।
প্রতিক্রিয়াশীলদের মঙ্গল শোভাযাত্রাকে নিষিদ্ধ করার দৃষ্টিকোণে বাহুবলীকেও নিষিদ্ধ বলা যায়। মজার ব্যাপার হল, এখানে বিনোদন মিলে।দিনশেষে কোন মানুষই বিনোদনের ঊর্ধ্বে নয়। ভারত বিদ্বেষ মনোভাবও উবে যায় বিনোদনের তাগিদে। মঙ্গল শোভাযাত্রা বাহুবলী বা তার সমগোত্রীয় অন্যান্য মুভির মত গ্ল্যামারাস নয়, নয় নায়িকার ভাঁজে ভাঁজে লুকানো সৌন্দর্য অবলোকনের আদর্শ প্লেস। ফলে ‘কাটাপ্পানে বাহুবলীকো কিউ মারা’র জন্য যত উদ্বেগ ও চিন্তা।
মঙ্গল শোভাযাত্রাকে হিন্দুয়ানী সংস্কৃতি বলে রিজেক্ট করার আগে কেউ একআনাও ভাবে না নিজস্ব সংস্কৃতির শিকড়ের তেজ আর মহিমা কতটুকু! মঙ্গল শোভাযাত্রার মাধ্যমে সব ধর্মের মানুষ এক হয়ে সাম্প্রদায়িক জটলাকে উপড়ে ফেলতে পারে। এই ধরণের আচার-অনুষ্ঠানের সাংস্কৃতিক মূল্যের উপযোগিতার কথা ভুলেও ভাবি না আমরা। আমরা কোন শোভাযাত্রারই মঙ্গল চাইনা, উল্টো প্রতিক্রিয়াশীলদের সাপোর্ট দেই। মুক্তমনাদের গালি দিয়ে ভণ্ড প্রমাণের চেষ্টা করি। অথচ সেই একই যুক্তিতে ‘হিন্দুয়ানি মুভি’র ক্ষেত্রে সাতটা খুন মাফ?
রন্ধ্রে রন্ধ্রে হিপোক্রেসি চলে এলে জাতি একসময় প্যারালাইজড হয়ে যায়, হোক সচেতনভাবে কিংবা অচেতনে। পৃথিবীর সকল ধর্মীয় ও সাংস্কৃতিক চেতনার প্রতি সম্মান রেখে তা উপলব্ধি করার মাধ্যমেই জাতি এগোতে পারে, নিজটা বাদ দিয়ে অপরটাকে অবমাননা করে নয়।
ট্যাগঃ: চিন্তাদর্শন বাহুবলী ভারত মঙ্গল শোভাযাত্রা
শনিবার ০৬মে২০১৭, পূর্বাহ্ন ১১:০৯
জনাব অয়ন দাশ,
আমি যে কথা গুলো এখন বলল তা আগেও অন্য এক লেখায় বলেছি, আপনার জন্য আবার পুনশ্চ-
ধর্মের নিয়ম কানন আসে প্রত্যেক ধর্মের নিজ নিজ ধর্মীয় গ্রন্থ হতে আর সেটা প্রত্যেক নিজ ধর্মের জন্য অবশ্যই পালনীয় তবে যে কেউ না মানতে চাইলে তা ভিন্ন ব্যাপার। এক ধর্মের কাছে অন্য ধর্মের নিয়ম কানন হতে পারে গুরুত্বহীন আবার হতেও পারে নিন্দনীয়। ধর্মীয় বিধিবিধান মানা আর না মানা প্রত্যেকের নিজ নিজ ব্যাপার, আমি বা আপনি মানি আর নাই মানিনা কেন ধর্মীয় বিধিবিধান অপরিবর্তনীয়, যেমন যদি কোন অসম্প্রদায়িক অনুষ্ঠানে গরুর মাংসের খিচুড়ির ব্যবস্থা থাকে আর যদি কোন হিন্দু ধর্মের কেউ তা বর্জন করে নিশ্চয় তা নিন্দনীয় নয়, তবে গায়ে পড়ে অন্য ধর্মের দু চারটা উপদেশ দেওয়াটাও আমার কাছে অপছন্দনীয়। কে কি করল বা কিভাবে মানল সেটা কিন্তু কোন ধর্মের মাপকাঠি হতে পারে না।
আপানর একটা কথার সাথে আমি একমত তা হলে এদেশের বহু মানুষ এক অজানা কারনে ভারত বিদ্বেষী মনোভাব পোষণ করে, যা আমার কাছে মনে হয় অনেকটা কিছু মানুষের জন্মগত সমস্যা আর কিছু ক্ষেত্রে রাজনৈতিক।
ব্লগারঃ অয়ন দাশ
নিবন্ধিত হয়েছেনঃ শুক্রবার ০৮মে২০১৫
প্রতিরক্ষা চুক্তি বনাম সোশ্যাল মিডিয়ার হুজুগি প্রজন্ম অয়ন দাশ
আইপিএল কথন অয়ন দাশ
আইপিএলিয় লালসা কিংবা নারীবাদ কিংবা জৌলুসময় চাপাতি! অয়ন দাশ
বাংলাদেশি শতবর্ষী নাজিম উদ্দিন খানের জীবনরহস্য অয়ন দাশ
একটি এনালগ আবেদনপত্র অয়ন দাশ
বর্ষবরণ বিমুখতা-সাংস্কৃতিক চেতনার মৃত্যু ঘটানোর আনুষ্ঠানিক প্রয়াস অয়ন দাশ
আসুন, ভালোবাসা দিবসে পথশিশুদের মধ্যে আনন্দ বিতরণ করি অয়ন দাশ
নাগরিক সাংবাদিকতায় ব্লগ ডট বিডিনিউজ টোয়েন্টিফোর এর ৫ম প্রতিষ্ঠাবার্ষিকী আয়োজনে সবান্ধব আমন্ত্রণ অয়ন দাশ
যে কারণে ধূমপায়ীদের জন্য সিগারেট থেকে গাঁজা কম ক্ষতিকর অয়ন দাশ
মুক্তমনা মানেই কি শুধু ধর্মকে গালি দেয়া? অয়ন দাশ
বাহুবলী সিনেমা ও নির্যাতিত মঙ্গল শোভাযাত্রা এ আর সুমন
তারুণ্যের সাহিত্য-সংস্কৃতিতে গাঁজার দর্শন মোঃ আব্দুর রাজ্জাক
প্রতিরক্ষা চুক্তি বনাম সোশ্যাল মিডিয়ার হুজুগি প্রজন্ম মজিবর রহমান
আইপিএলিয় লালসা কিংবা নারীবাদ কিংবা জৌলুসময় চাপাতি! জাকির হোসেইন
আসুন, ভালোবাসা দিবসে পথশিশুদের মধ্যে আনন্দ বিতরণ করি এস দেওয়ান
যে কারণে ধূমপায়ীদের জন্য সিগারেট থেকে গাঁজা কম ক্ষতিকর সুকান্ত কুমার সাহা